b'\n_START_ARTICLE_\n\xc4\x8clove\xc5\xa1ki T-celi\xc4\x8dni limfotropni virus\n_START_SECTION_\nHTLV-I\n_START_PARAGRAPH_\nHumani T-celi\xc4\x8dni limfotropni virus (Human T-lymphotropic virus) je prvi odkriti tumorotvoren \xc4\x8dlove\xc5\xa1ki retrovirus. Povezan je z levkemijo in limfomi pri odraslih ter demielizinarijo\xc4\x8do boleznijo, imenovano s HTLV-1 povezana mieolopatija oziroma tropska spasti\xc4\x8dna parapareza.\n_START_SECTION_\nPogostost pojavljanja\n_START_PARAGRAPH_\n\xc4\x8ce pogledamo svetovni zemljevid, bomo prena\xc5\xa1alce na\xc5\xa1li predvsem na Japonskem (jugovzhod), Karibskih otokih in v Ju\xc5\xbeni Ameriki, ter v centralni Afriki, na Papui Novi Gvineji in Salomonovih otokih. Na teh obmo\xc4\x8djih je zanimivo, da seropozitivni odrasli variirajo od okro\xc5\xbeja do okro\xc5\xbeja, celo od vasi do vasi, saj je prenos odraz stikov med dru\xc5\xbeino, spolnih odnosov in dojenja. _NEWLINE_Pogostost pojavljanja nara\xc5\xa1\xc4\x8da po dvajsetem letu in dose\xc5\xbee svoj maksimum nekje med \xc5\xa1tiridesetim in \xc5\xa1estdesetim letom, medtem ko je pri \xc5\xbeenskah vi\xc5\xa1ja za okoli 63\xc2\xa0%, kar lahko pripi\xc5\xa1emo spolnemu prenosu. _NEWLINE_V dru\xc5\xbeini ve\xc4\x8dinoma velja, da oku\xc5\xbeena mati prenese infekcijo na svoje otroke.\n_START_SECTION_\nHTLV-II\n_START_PARAGRAPH_\nHTLV-II je zelo soroden virus, ki si s HTLV-I deli okoli 70\xc2\xa0% strukturnih podobnosti.\n_START_SECTION_\nHTLV-III in HTLV-IV\n_START_PARAGRAPH_\nLeta 1984, ko sta   Robert Gallo in Luc Montagnier odkrila virus HIV, so ga prvotno poimenovali HTLV-III. HTLV-III se trenutno uporablja kot naziv za opis drugega virusa, sorodnega HTLV-I in HTLV-II. _NEWLINE_Poimenovanje HTLV-IV so uporabili za nedavno odkrite viruse. Te viruse so odkrili leta 2005 v ruralnih predelih Kameruna; gre za viruse, ki se prena\xc5\xa1ajo iz opic na ljudi, in sicer na lovce opic v divjini, \xc4\x8de opica lovca opraska ali ugrizne.\n_START_SECTION_\nIz mame na otroka\n_START_PARAGRAPH_\nOkoli 30% otrok, rojenih seropozitivni mami, je seropozitivnih, oku\xc5\xbeene celice T v mleku so vir oku\xc5\xbebe s prena\xc5\xa1ajo\xc4\x8dim virusom. Ta vrsta prena\xc5\xa1anja je bila dokazana, ko so seropozitivne matere prenehale z dojenjem svojih otrok, kar je drasti\xc4\x8dno reduciralo odstotek seropozitivnosti pri njihovih otrocih.\n_START_SECTION_\nS spolnim odnosom\n_START_PARAGRAPH_\n\xc5\xbdene, ki imajo seropozitivnega mo\xc5\xbea, so praviloma seropozitivne. Nasprotno pa, frekvenca oku\xc5\xbeenih mo\xc5\xa1kih, ki so s pozitivnimi \xc5\xbeenskami ni ve\xc4\x8dja, kot frekvenca oku\xc5\xbeenih ostalih mo\xc5\xa1kih, kar ka\xc5\xbee, da se oku\xc5\xbeba prenese iz mo\xc5\xa1kega na \xc5\xbeensko, ne pa obratno. Predvideva se, da so posrednik oku\xc5\xbebe oku\xc5\xbeene celice T v semenu, kar razlo\xc5\xbei ve\xc4\x8djo pogostost pojavljanja oku\xc5\xbebe pri \xc5\xbeenskah.\n_START_SECTION_\nTransfuzije krvi\n_START_PARAGRAPH_\nTransfuzije krvi prenesejo HTLV-1 na 60-70% prejemnikov. Ta na\xc4\x8din prena\xc5\xa1anja je kriti\xc4\x8den za oku\xc5\xbeene celice in na ta na\xc4\x8din lahko pride le do HAM/TSP in nikoli do ATL.'